Maddalenski arhipelag

Maddalenski arhipelag (talijanski: Arcipelago della Maddalena) je arhipelag od sedam većih i puno manjih talijanskih otoka smještenih u tjesnacu Bonifacio između Sardinije i Korzike, u Tirenskom moru. Geografija Maddalenski arhipelag leži točno nasuprot rivijere Costa Smeralde. Veći otoci arhipelaga su La Maddalena, Caprera, Santo Stefano, Budelli, Santa Maria, Razzoli i Spargi, ukupne površine (zajedno s manjim otočićima i hridima) 51 km². Čitav arhipelag je jedna administrativna jedinica, komuna La Maddalena. Administrativni centar iste smješten je na najvećem otoku La Maddaleni. Od svih otoka samo su La Maddalena, Caprera i Santo Stefano naseljeni. Nacionalni park Čitav arhipelag, zajedno sa 150 km² okolnog mora, godine 1996. proglašen je nacionalnim parkom La Maddalena (Parco Nazionale dell'Arcipelago di La Maddalena) kao područje od posebne prirodne, historijske i kulturne baštine, te stanište rijetkih vrsta faune (veliki zovoj, mali zovoj, mala burnica, sredozemni galeb). Izvori Vanjske veze Maddalena Archipelago na portalu Encyclopædia Britannica (en) Parco Nazionale dell'Arcipelago di La Maddalena Arhivirano 2012-02-26 na Wayback Machine-u (it)